
Tanulmányok
Felsőfokú tanulmányaimat a Szent István Egyetemen Gödölőn végeztem, mezőgazdasági mérnökként, állattenyésztési szakirányon. Diplomamunkám címe: A Charolais Növendék Üszők Magyarországi tartárstechnológiája.
Beszélt nyelvek: angol középfok, német alapfok
Munkatapasztalat
A családom 1990-től dolgozik a mezőgazdaságban. A gyermeki éveim alatt szerzett tapasztalatok és élmények indítottak el azon az úton, amiről mai napig nem tértem le.
A kezdetektől fogva az állattenyésztés vonzott jobban, ezért kézenfekvő volt, hogy a 2004-ben elindult charolais tenyészetünk irányítására, szakmai kihívásaira fogok jobban összpontosítani.
Jelenleg saját vállalkozásmban 45 darab Franciaországból importált pedigrés tenyészállat adja tenyészetem alapját.
Állományom genetikai előrehaladásán túl, az állataim környezeti hátterét folyamatosan fejlesztem, hogy minél magasabb szinten tudjam tenyészteni a charolais fajtát.
Részt veszek egy IOF2020 európai innovációs támogatási rendszerben, ahol egy magyar startup cég elsőszámú referencia partnere vagyok, mint konzorciumi tag. A project kapcsán megkeresést kaptam egy ír cégtől, hogy a közeljövőben szeretnének velem együtt dolgozni hasonló innovatív területeken.
Személyes
Feleségemmel és két kislányommal élek.
Hobbijaim közé sorolható a futás, főzés, olvasás. Érdekel minden, ami fizikával, innovatív technológiákkal, jövőkutatással, fejlődéssel kapcsolatos.
Hitvallásom, hogy az emberi élet értelme a fejlődés. Szeretnék az élet minden területén e szerint cselekedni.
Egyesület
Az egyesületünk életében egy ideje aktívan részt veszek. Elnökségi tagként, láttam és érzékeltem, hogy erős feszültség rombolja egyesületünket belülről már régen. A feszültség forrásai legtöbbször a kommunikáció hiányára, esetlegesen a kommunikáció nem teljesértékű vagy részben valótlan tartalmára is visszavezethetőek. 
Szeretnék egy olyan egyesület tagja lenni, ahol valódi párbeszédek folynak, valódi problémákról, a lehető legszélesebb kör bevonásával születhetnek valódi megoldások. 
Egy olyan egyesületet, ahol minden egyes tagnak lehetősége van látni, hallani és legfőképpen formálni a működését, döntéseit, lehetőségeit. A lehetőségeket nem korlátozni, hanem teremteni kell. 
Egyik fontos misszióm, hogy ne csak a tagok között csökkenjen az elszigetelődés, hanem az egyesület berkein túlra is érjen ez a törekvés. Az egyik legfontosabb, hogy az egyesület élére egy nyitott vezetőség kerüljön, hiszen sokkal több lehetőséget tudunk teremteni, minél szélesebb körben, minél színesebb látásmódokkal találkozunk, kommunikálunk és végül cselekszünk. 
Az elmúlt években a precíziós mezőgazdaságban szerzett tapasztalatommal szeretném segíteni a tagságunkat, rajta keresztül a fajtánkat, ha lehetőséget kapok akár vezetőségben, akár azon kívül is. 
Egy a cél: egy erős egyesület, ahová jó tartozni!

